SPRÁVA ZO ZAHRANIČNEJ PRACOVNEJ CESTY č. 43/2016

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.3. (00:01) – 25.3.2016 (16:15) 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci marec 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac marec 2016 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. 
Rovnako som poskytla e-mailové, skypové, telefonické a osobné konzultácie k H2020 a k EÚ politikám v oblasti vedy a výskumu. 
Účasť na konferenciách, seminároch a programových výboroch 
Počas mesiaca marec som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke 4 tejto správy. 
V mesiaci marec som sa zúčastnila pravidelného stretnutia styčných kancelárií V4. Hlavnou témou stretnutia bolo zhodnotenie stretnutie predsedov akadémií V4. Stretnutie sa uskutočnilo 1.-2.3. v Bruseli a organizovali ho styčné kancelárie V4. Druhou témou bola príprava konferencie styčných kancelárií V4 pod českým predsedníctvom V4, ktorá sa uskutoční 14.6.2016. Témou bude mobilita výskumníkov v krajinách V4. Ďalšie stretnutie sa uskutoční 15/4/2016 v našich priestoroch. 
Tiež som sa zúčastnila na programovom výbore pre Horizontu 2020 k spoločenskej výzve 4 - Doprava. Na výbore boli témou klimatické ciele  a ciele spojené s udržateľnosťou v pracovnom programe pre dopravu. Taktiež boli v rámci holandského predsedníctva predstavené priority v oblasti dopravy a to najmä v oblasti plne automatizovaných áut. Ďalšou témou agendy bola revízia pracovného programu na rok 2017 a prehľad návrhov a projektov v SC4 a FTI. 
V polovici mesiaca IGLO organizovalo návštevu Spoločného výskumného centra a jeho inštitútu pre referenčné materiály a merania – JRC IRMM v Geel, na ktorej som reprezentovala SLORD. Súčasťou celodennej návštevy centra bola návšteva haly na spracovanie referenčných materiálov, lineárneho urýchľovača a návšteva potravinového a krmivárskeho laboratória. Inštitút nám predstavila jeho riaditeľka, Elke Anklam. Je to jeden zo siedmich inštitútov, ktoré patria JRC a IRMM je druhým najväčším producentom matričných certifikovaných referenčných materiálov na celom svete a má vedúce postavenie na trhu v oblasti poskytovania geneticky modifikovaných organizmov referenčných materiálov. Taktiež je poradnou inštitúciou v meraní spojených s potravinovou bezpečnosťou, kvalitou a biotechnológiou, ako aj cenným poskytovateľom dát referenčných materiálov. 
Taktiež som sa zúčastnila na odovzdávaní EÚ ceny pre ženy inovátorky, z ktorej som napísala článok, ktorý bol uverejnený na stránke Veda na dosah. 
Prezentácia a popularizácia slovenského výskumu a inovácií

Úzko spolupracujeme so Stálym zastúpením SR pri EÚ a s Dušanom Šándorom a Andrejom Kuruczom, s ktorými sa pravidelne stretávame ohľadne podujatí, ktoré spolu pripravujeme počas SK PRES. V mesiaci marec sme sa stretli s nimi, ako aj so zástupkyňami EK najmä k príprave konferencie Mladí výskumníci, ktorá bude organizovaná 13.6.2016 a tiež k stretnutiu mladých výskumníkov s generálnym riaditeľom DG RTD Robertom Janom Smithom. Stretnutie sa konalo 18.3. a jeho cieľom bolo oboznámiť mladých výskumníkov s prípravou Bratislavskej deklarácie mladých výskumníkov a ich vzájomná diskusia o prekážkach a bariérach pre mladých výskumníkov, ktoré by sa mali riešiť a návrhov na zlepšenie. Hlavné tézy z tohto stretnutia budú obsiahnuté v deklarácií, ktorá bude vydaná počas SK PRES. Slovensko reprezentovala Emília Petríkova. 

Prevádzkovanie informačného portálu
Počas marca som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci marec som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Marec  2016	
Dátum	Čas	Miesto	Účastník (SLORD)	Účastníci	Podujatie	
1.3.2016	09:00-11:30	Rue du Namur 72  	Terézia Lesayová 	 	IGLO CORE 	
1.3.2016	16:00-20:00	SZ ČR pri EÚ	SLORD 		Visegrad 4 Academies of Sciences 	
10.3.2016	10:00-17:00	Europska Komisia – Borschette  	Terézia Lesayová 		Horizon 2020 Programme Committee for Societal Challenge 4 – Transport 	
10.3.2016	17:00-21:00	Les Ateliers des Tanneurs 6   	Terézia Lesayová 		Women innovate, Europe gains – Odovzdávanie Európskej ceny pre ženy inovátorky  	
15.3.2016	08:00-17:00	Joint Research Centre – Geel   	Terézia Lesayová	 	Návšteva Joint Research Centre – Inštitútu pre meranie a referenčné materiály v Geel  JRC IRMM	
18.3.2016	10:00–14:00	Európska komisia – DG RTD 	Terézia Lesayová, Daniel Straka 		Stretnutie Mladí výskumníci s Robertom Janom Smithom 	

Stretnutia a rokovania

Marec  2016	
Dátum	Čas	Miesto	Účastník (SLORD)	Účastníci	Téma stretnutia	Záznam	
3.3.2016	14:30 – 16:30	SLORD	Terézia Lesayová 	Mária Sedláková – CELSI 	Horizon 2020	Konzultácie k Horizon 2020. 	
7.3.2016	11:30 – 12:30	EK – Berlaymont 	Terézia Lesayová , Daniel Straka 	Ivan Hromada, Dušan Šándor  SZ SR pri EÚ  	Predstavenie priorít SK PRES	Stretnutie k príprave podujatia na predstavenie priorít v oblasti vedy, výskumu, mládeže a vzdelávania počas SK PRES. 	
7.3.2016	14:00 – 15:30	SZ SR pri EÚ 	Terézia Lesayová, Daniel Straka 	Dušan Šándor, Andrej Kurucz – SZ SR pri EÚ 
Fabienne Gautier, Head of Unit, DG RTD
Annabelle Ascher, DG RTD EK 	Stretnutie mladých výskumníkov s R.J. Smithom a podujatie Mladí výskumníci 	Na stretnutí sa dohodla forma stretnutia mladých výskumníkov s R.J. Smithom a ďalšie náležitosti k písaniu deklarácie mladých výskumníkov.  	
8.3.2016	12:30-13:30	SLORD  	Terézia Lesayová, Daniel Straka  	Ľubomír Bilský, Anna Janušová, CVTI SR 	Brožúry na SK PRES.   	Brožúry na SK PRES.   	
11.3.2016	09:30 – 11:00	HunOR 	SLORD 	CZELO, HunOR, PolSCA 	Zhodnotenie návštevy prezidentov akadémií V4, príprava V4 konferencie „V4 for Researcher´s Mobility“ 	Zhodnotenie návštevy prezidentov akadémií V4, príprava V4 konferencie „V4 for Researcher´s Mobility“	
16.3.2016	12:00 – 13:30	Place Luxembourg 	Terézia Lesayová 	Dominika Forgáčová – Zastúpenie BSK v Bruseli 
	Výmena aktualít, možnosť prenajatia priestorov, možná spolupráca 	Výmena aktualít, možnosť prenajatia priestorov, možná spolupráca	
17.3.2016	14:30-16:30	SLORD	SLORD	Emília Petríková – mladá výskumníčka, Dušan Šándor, Andrej Kurucz 	Mladí výskumníci na Slovensku 	Mladí výskumníci na Slovensku	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s novým Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V nadchádzajúcom roku 2016 je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a to práve s prichádzajúcim pracovným programom na roky 2016/2017. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
2.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 6.4.2016
								
Správu schválil:  prof. RNDr. Ján TURŇA, CSc., generálny riaditeľ  ......................................